Kedves János!

Szélpál Évi elküldi az oktatók önéletrajzát és fotóit, amit külön-külön kellene megjeleníteni, így mindenki célirányosan tud tájékozódni. Mindegyik helyszínhez csatolni kellene az aktuális szórólapot és a jelentkezési lapot is.

Pirossal írtam bele a szövegbe a kiegészítéseket.

Köszönöm a segítséged!

Szitt Melinda

A Magyar Táncművészeti Egyetem Előkészítő Balett Stúdiója 2019 szeptemberétől új oktatási programmal kezdte meg működését.

A képzés fő célja az egyetem felsőfokú előkészítő szakmai képzésének I. évfolyamára történő felkészítés, a művészetre való érzékenyítés, az egészséges életmódra és mozgásra nevelés, valamint utánpótlás biztosítása a magyar táncművészet számára.

A vidékre kihelyezett Tehetségcentrumok kialakításának elsődleges célja a tehetségek felfedezése, gondozása, a szülők bevonása annak érdekében, hogy a valóban tehetséges gyerekek megkezdhessék tanulmányaikat a Magyar Táncművészeti Egyetemen.

A kihelyezett képzés oktatási programjai és óraszámai megegyezik az Egyetemen működő Előkészítő Balett Stúdió tanmenetéhez. A képzésben való részvétel -mely az általános iskola alsó tagozatos tanulóinak biztosított- felvételihez kötött, mellyel már előzetesen kiszűrhetők olyan adottságbeli problémák, melyek megakadályozzák a magasabb fokú klasszikus balett tanulmányokat. Természetesen a gyerekek mozgásfejlődése eltérő, ezért a pedagógus véleménye alapján a további évfolyamokba is lehet csatlakozni a tehetségesnek ítélt gyerekeknek. A programban való részvétel emeli az oktatók és az iskola rangját is, valamint közelebb hozza a gyerekeket és a szülőket a Magyar Táncművészeti Egyetemen folyó magas színvonalú képzéshez.

A tehetségcentrumok eddig három helyszínen valósultak meg.

Szegeden, Varga József vezetésével, Oroszlányban, Csáky Mária vezetésével, illetve Egerben Mirkóczki Zita vezetésével. Mindhárom balettmester az egyetem által is elismert pedagógusok (Merényi Zsuzsa-díj), akik eddigi munkájuk során számos tehetséges növendékkel gazdagították iskolánkat és a magyar táncéletet. További tervezett vidéki képzéseink: Székesfehárvár, Nagy-Kuthy Mercédesz, Miskolc, Kocsis Andrea vezetésével és Nyíregyháza, Gergely Petronella vezetésével.

**A KÉPZÉST FELÜGYELŐ EGYETEMI VEZETŐ:**

**Dr. Macher Szilárd**

egyetemi tanár, balettmester, az MTE Oktatási rektorhelyettese.

**A KÉPZÉS SZAKMAI VEZETŐJE:**

**Szitt Melinda**

**balettmester, egyetemi mesteroktató, MTE Klasszikus Balett Tanszék:**

Email: [szitt.melinda@mte.eu](mailto:szitt.melinda@mte.eu)  
Telefonszám: +36 30 532 84 51

**A STÚDIÓ MENEDZSERE:**

**Szabó Edina**

Email: [szabo.edina@mte.eu](mailto:szabo.edina@mte.eu)  
Telefonszám: +36 70 652 02 18

**OKTATÁSI PROGRAMUNK:**

**Általános iskola 1-2. osztály:**

* Képességfejlesztés
* Klasszikus balett alapgyakorlatokat előkészítő gimnasztika

**Általános iskola 3-4. osztály, előkészítő csoport:**

* Képességfejlesztés
* Klasszikus balett alapjainak elsajátítása az egyetem által kidolgozott tanmenet alapján
* Felkészítés az egyetem klasszikus balett tagozatára.

A gyerekek teljesítményét szövegesen értékeljük szakmai szempontok alapján. Az egész éves tananyagról szerzett tudásukat év közben szülői bemutató órákon, félévenkénti balettvizsgákon, év végén pedig az egyetem Ifj. Nagy Zoltán Színháztermében fellépés keretében mutatják be, csatlakozva az egyetemen működő Előkészítő Balett Stúdió csoportjaihoz.

**JELENTKEZÉSI LAP:**

**A jelentkezési lapokat a**[**szabo.edina@mte.eu**](mailto:szabo.edina@mte.eu) **email címre várjuk.**

[**Letöltés**](http://mte.eu/wp-content/uploads/2022/04/Jelentkezesi-lap-EBS-Videki-tehetsegcentrumok.docx)